નવી દિલ્હી: દેશની પહેલી પરમાણુ હથિયારોવાળી સબમરીન તૈયાર થઈ ગઈ છે. છેલ્લા પાંચ મહિનાઅોથી તેની પર ડીપ સી ડાઈવીંગ ડ્રીલ્સ અને હથિયારોના લોન્ચ સાથે જોડાયેલા ટેસ્ટ ચાલી રહ્યા હતા. તેને અા તમામ ટેસ્ટ પાર કર્યા છે. હવે અા સબમરીનને નૌસેનામાં અોફિશિયલી સામેલ કરવાનું નક્કી કરાયું છે. અાઈએનએસ અરિહંત ન્યુક્લીયર મિસાઈલ સબમરીન પ્રોજેક્ટ સાથે જોડાયેલા કેટલાક અધિકારીઅોઅે જણાવ્યું કે દેશમાં બનેલી અા સબમરીન હવે સંપૂર્ણ રીતે અોપરેશનલ છે. છેલ્લા પાંચ મહીનાઅોમાં તેને હથિયારો સાથે જોડાયેલા ઘણા પરીક્ષણોમાં તેની ક્ષમતાઅો સાબિત કરી છે.